ທ່ານ ສີ​ຫນຸກ ສີ​ສົມ­ບັດ ເຈົ້າຂອງ​ຣີ​ສອດ ໄດ້​ກ່າວ​ເມື່ອ​ບໍ່​ດົນມາ​ນີ້​ວ່າ: ເພື່ອ​ສ້າງ​ໃຫ້​ເຂດ​ທ່ອງທ່ຽວ​ພູ​ພຽງ​ບໍ­ລະເວນ​ໃຫ້​ມີ​ສະ­ເຫນຫລາຍ​ຂຶ້ນ ແລະ ເພື່ອ​ຕອບ​ສະຫນອງ​ສະ­ຖານ­ທີ່​ພັກ​ເຊົາ, ຮ້ານອາ­ຫານ ແລະ ແຫລ່ງ​ທ່ອງ​ທ່ຽວທຳ​ມະ​ຊາດ​ໃຫ້​ຫລາຍ​ຂຶ້ນ ດັ່ງ­ນັ້ນ ຕົນ​ຈິ່ງ​ໄດ້​ພັດ­ທະ­ນາ​ສວນ​ກາ­ເຟ​ທີ່ມີ​ເນື້ອ­ທີ່​ທັງ​ຫມົດ 35 ກວ່າ​ເຮັກຕາ ພັດ­ທະ­ນາ​ເປັນ​ຣີ​ສອດ ໃນ​ນັ້ນສະ­ເພາະເນື້ອ ­ທີ່ໆ​ຈະ​ພັດ­ທະ­ນາ​ໃຫ້ເປັນ​ຣີ​ສອດ​ແມ່ນ 10 ກວ່າ​ເຮັກຕາ ເຊິ່ງ​ປະ­ກອບ​ມີ​ສວນ​ກາ­ເຟ, ຮ້ານ​ອາ­ຫານ ແລະທີ່​ພັກ​ໃຫ້​ນັກທ່ອງ​ທ່ຽວ​ທີ່​ຕ້ອງ­ການ​ພັກ​ຄ້າງຄືນ ໂດຍ​ໃນ​ບໍ­ລິ­ເວນ​ຣີ​ສອດ​ໄດ້​ປະກອບ ​ໄປ​ດ້ວຍ​ຕົ້ນ­ໄມ້​ຊະ­ນິດ​ນາໆພັນ, ທັງ​ຕົ້ມ​ໄມ້​ໃຫຍ່, ຕົ້ນ​ກາ­ເຟ ແລະ ຕົ້ນ​ດອກ​ໄມ້​ທີ່​ປະ­ດິດ​ສ້າງ​ທີ່ສົດ​ງົດ​ງາມ ແຂກ​ທີ່​ເຂົ້າ​ທ່ອງ​ທ່ຽວຈະ​ໄດ້​ຮັບ​ຊົມ​ການ​ສາ­ທິດ​ການ​ປູກກາ­ເຟ​ຈົນ​ຮອດ​ການ​ໃຫ້​ ບໍ­ລິ­ການການ​ດື່ມ​ກາ­ເຟ ແລະ ຊົມ​ວິ­ຖີ​ຊີ­ວິດການ​ເປັນ​ຢູ່​ຂອງ​ປະ­ຊາ­ຊົນ​ໃນ​ເຂດນັ້ນ.